钦定古今图书集成/明伦汇编/人事典/第093卷 > 唐
## 钦定古今图书集成/明伦汇编/人事典/第093卷 > 唐

唐制，“凡遇夏旱，命掩骼埋胔。”

按：《旧唐书礼仪志》：“京师，孟夏以后，旱，则祈雨，审理冤
狱，赈恤穷乏，掩骼埋胔。”

### 高祖武德三年诏窆隋帝及宗室柩并瘗州县暴骨按唐书高祖本纪三年六月癸卯诏隋帝及其宗室柩在江都者为营窆乙卯瘗州县暴骨

### 太宗贞观二年四月己卯瘗隋人暴骸

按：《唐书太宗本纪》云云。

贞观四年九月庚午，瘗长城南，隋人暴骨。

按：《唐书太宗本纪》云云。

贞观五年七月甲辰。遣使毁《高丽》所立京观。收隋人
骸骨。祭而葬之。

按《唐书太宗本纪》。不载按《旧唐书太宗本纪》云云。
贞观十九年。瘗战亡者及死事官。

按《唐书太宗本纪》：“十九年五月庚午，次辽泽瘗隋人
战亡者。七月壬申，葬死事官，加爵四级，以一子袭。”

### 高宗永淳元年诏瘗疫死者

按《唐书高宗本纪》。不载按《旧唐书高宗本纪》：“元年
六月，关中民多疫疠，死者枕藉于路。诏所在官司埋
瘗

### 元宗开元二年以旱葬暴骸并敕州县瘗吐蕃露胔按唐书元宗本纪二年正月壬午以关内旱葬暴骸 按吐蕃传开元二年坌达延将兵十万寇临洮诏

薛讷为陇右防御使与王晙等并力击虏大败相枕
藉死洮水为不流帝诏紫微舍人倪。若水临按军实
战功。且吊祭战亡士敕州县并瘗吐蕃露胔。

### 肃宗至德二载瘗阵亡者

按《唐书肃宗本纪》二载：“四月壬午，瘗阵亡者。十二月
戊午，大赦，瘗阵亡者，致祭之，给复其家。”二载。

### 代宗宝应元年诏瘗浙江疫死及京城内外暴骨

按《唐书代宗本纪》：“元年十月乙卯，诏浙江水旱，百姓
重困州县，勿辄科率。民疫死不能葬者，为瘗之。十二
月戊辰，瘗京城内外暴骨。”

### 德宗贞元六年十一月庚午有事于南郊葬战亡暴骨者

按：《唐书德宗本纪》云云。

### 宪宗元和元年葬征蜀阵亡者

按《唐书宪宗本纪》：“元年正月，长武城使高崇文为左
神策行营节度使，率左右神策、京西行营兵马使李
元奕、山南西道节度使严砺、剑南东川节度使李康
以讨刘辟。九月辛亥，高崇文克成都。十月甲子，减剑
南东西川、山南西道今岁赋，释胁从将吏，葬阵亡者，
廪其家五岁。”

元和十二年，“葬征淮西战士。”

按《唐书宪宗本纪》：“十二年九月甲寅，李愬及吴元济
战于吴房，败之。十月甲申，给复淮西二年，免旁州来
岁夏税，葬战士，廪其家五年。”

### 穆宗长庆二年诏瘗汴宋郑三州战亡者

按《唐书穆宗本纪》：“二年六月癸亥，宣武军衙门都将
李㝏反。七月戊申，陷宋州。丙辰，兖郓节度使曹华及
李㝏战于宋州，败之。丁巳，忠武军节度使李光颜又
败之于尉氏。八月壬申，宣武军节度使韩充又败之
于郭桥。丙子，李㝏伏诛。癸未，诏瘗汴、宋、郑三州战亡
者，廪其家三岁。”

### 懿宗咸通五年瘗邕巂州死事者

按《唐书懿宗本纪》：“五年正月丙午，云南蛮寇巂州。三
月，寇雍州。五月丁酉，瘗邕、嶲州，死事者”

咸通十年，诏“瘗征、徐阵亡将士及掩藏先贤坟墓被
贼毁废者。”

按《唐书懿宗本纪》不载按《旧唐书懿宗本纪》，“九年
七月，徐州赴桂林，戍卒五百人，官健许佶、赵可立杀
其将王仲甫，以粮科判官庞勋为都头，剽掠湘潭、衡
山两县。九月甲午，陷宿州，乙未，陷徐州，攻泗州，十一
月，陷滁州。十年九月，贼宿州守将张元稔以城降。勋
欲南趋濠州，马举追及琼河，击败之，勋溺水而死，徐
寇”悉平。诏：“将士被贼杀害者，委所在州县量事救接，
重与改瘗，勿令暴露，兼与设祭。应有先贤坟墓碑记
为人所识，被贼毁废者，即与掩藏，仍量致祭。”

### 僖宗乾符三年以旱葬暴骸

按：《唐书僖宗本纪》：“三年二月丙子，以旱，降死罪以下，
三月葬暴骸。”

### 中和四年六月乙卯瘗京畿骸骨

按：《唐书僖宗本纪》云云。